Diari Oficial de la Generalitat Valenciana


Sumari del DOGV 2543, del 04-07-1995 (1995/835264)

DECRET 116/1995, de 6 de juny, del Govern Valencià, de creació del Registre de Fundacions Benèfico-assistencials i Laborals.
----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/06/116/dof/vci/html**

### Dades del document

Número de DOGV
:   2543

Data del DOGV
:   04-07-1995

Secció del DOGV
:   DISPOSICIONS GENERALS

Número del document
:   1995/835264


Data del document
:   06-06-1995

Organisme emissor
:   Conselleria de Treball i Afers Socials

Tipus de document
:   Decret

DECRET 116/1995, de 6 de juny, del Govern Valencià, de creació del Registre de Fundacions Benèfico-assistencials i Laborals.   
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, atribueix, en el seu article 31.23, la competència exclusiva a la Generalitat Valenciana en matèria de fundacions que desenvolupen principalment les seues funcions en l'àmbit de la Comunitat Valenciana. Per això les funcions sobre fundacions benèfico-assistencials i laborals es van assumir mitjançant el Reial Decret 303/1985, de 23 de gener, i són exercides actualment per la Conselleria de Treball i Afers Socials.  
L'entrada en vigor de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, suposa l'aplicació d'un nou règim jurídic respecte d'aquest tipus de persones jurídiques, destacant, en la seua regulació, el caràcter constitutiu de la inscripció de les fundacions en el registre corresponent.  
La no existència d'un registre pròpiament dit de les fundacions benèfico-assistencials i laborals planteja la necessitat de crear un registre que, sota els principis de legalitat i publicitat, possibilite, durant el període transitori previst fins a l'entrada en funcionament del registre únic regulat en el Decret 60/1995, de 18 d'abril, del Govern Valencià, la inscripció i, en conseqüència, l'adquisició de personalitat jurídica de les fundacions benèfico-assistencials i laborals que així ho sol·liciten, així com tots els seus actes subjectes a inscripció per la legislació vigent.  
Per això, a proposta del conseller de Treball i Afers Socials i amb la deliberació prèvia del Govern Valencià, en la reunió del dia 6 de juny de 1995,  
DECRETE:  
Article únic  
Es crea el Registre de Fundacions Benèfico-assistencials i Laborals, sota la dependència de la Conselleria de Treball i Afers Socials i adscrit a la Secretaria General, que tindrà per objecte i a l'efecte previst en la Llei 30/1994, de 24 de novembre, la inscripció de les fundacions benèfico-assistencials i laborals que desenvolupen principalment les seues activitats en l'àmbit de la Comunitat Valenciana, així com tots els actes d'aquestes subjectes a inscripció en virtut de la legislació vigent.  
DISPOSICIONS FINALS  
Primera  
Es faculta el conseller de Treball i Afers Socials perquè dicte les disposicions necessàries per a l'execució d'aquest decret.  
Segona  
La vigència d'aquest decret es limitarà al període comprés entre la data de la seua entrada en vigor i la data de la posada en funcionament del Registre de Fundacions previst en el Decret 60/1995, de 18 d'abril, del Govern Valencià.  
Tercera  
Aquest decret entrarà en vigor l'endemà de la seua publicació al Diari Oficial de la Generalitat Valenciana.  
València, 6 de juny de 1995  
El president de la Generalitat Valenciana  
JOAN LERMA I BLASCO  
El conseller de Treball i Afers Socials,  
FRANCISCO J. SANAHUJA SANCHIS


Còpia Permalink ELI